Ndi zwa ndeme uri vhashumi vha tevhedze ndaela dzothe dzine dza pfala, u itela uri tshumelo i kone u netshedzwa kha vhadzulapo nga ndila yo dzudzanyeaho nahone yo lungekanaho. Madzangano mahulwane ane a nga sa mihasho ya tshumelo ya muvhuso a nga kona u shuma zwavhudi fhedzi arali hu na tshivhumbeo tshavhudi tsha vhulanguli tshine tsha thomphiwa nga vhane vha vha fhasi ha vhulanguli uvhu. Arali maga othe a ndaela dza zwa milayo a tevhedzwa nga ndila i fushaho nahone nga tshifhinga, dzangano lothe li do kona u shuma zwavhudi. Vhathu vho tiwaho vha tea u imela vhashelamulenzhe vhane vha vha na vhukoni ho teaho ha u thusa Blindlib kha u swikelela ndivho kana zwipikwa zwayo. Vha tea u vha vha na ndivho ya laiburari na tshumelo ya mafhungo, vhukoni kha zwine zwa kwama vhavhali vha mabofu na vhavhali vhane vha shumisa dzibureili kana vha vhala nga u phuphuledza, vhukoni kha zwa vhulanguli na zwa masheleni, na ndivho ya u vhambadza, u davhidzana, na u kuvhanganya masheleni.